open-index/open-wikipedia-markdown huggingface dataset:
அண்ணா மேம்பாலம்

**அண்ணா மேம்பாலம்** (ஜெமினி மேம்பாலம்) என்பது தமிழ்நாட்டின் தலைநகரான சென்னையின் மையப் பகுதியில் அண்ணா சாலையில் அமைந்துள்ள மேம்பாலம் ஆகும். 1973 ஆம் ஆண்டு கட்டி முடிக்கப்பட்ட இது சென்னையில் கட்டப்பட்ட முதல் மேம்பாலமும் , இந்தியாவிலேயே மூன்றாவதாக கட்டப்பட்ட மேம்பாலமும் ஆகும். இது கட்டப்பட்ட போது இந்தியாவிலேயே நீண்ட பாலமாகத் திகழ்ந்தது. அண்ணா சாலையில் ஏற்படும் போக்குவரத்து நெரிசலைக் குறைக்க இப்பாடலம் கட்டப்பட்டது. ஜெமினி ஸ்டூடியோஸ் இங்கு அமைந்திருந்ததால் இப்பகுதி ஜெமினி சர்க்கிள் எனவும் இங்கு கட்டப்பட்ட மேம்பாலம் ஜெமினி மேம்பாலம் எனவும் அழைக்கப்பட்டது. தமிழ்நாட்டில் குதிரைப் பந்தயத்தைத் தடை செய்ததை நினைவுகூரும் வகையில் குதிரையை அடக்கும் வீரனின் சிலைகள் மேம்பாலத்ததின் கீழே இரு பக்கங்களிலும் அமைக்கபட்டன. அமைக்கப்பட்டது.  ஒரு மணி நேரத்தில் ஏறத்தாழ 20,000 வாகனங்கள் இப்பாலத்தின்வழி செல்கின்றன. ஏர்செல் செல்லுலர் நிறுவனம் இப்பாலத்தைப் பராமரிக்கத் திட்டமிட்டு, பாலத்தில் ஒளி விளக்குகளை நிறுவி பராமரித்தது.

## வரலாறும் வடிவமைப்பும்
அண்ணா மேம்பாலம் 1973 ஆம் ஆண்டு ஈஸ்ட் கோஸ்ட் கன்ஸ்டக்சன்ஸ் அண்ட் இண்டர்ஸ்ட்ரீஸ் என்ற நிறுவனத்தால் 21 மாதங்களில் ரூ 66 இலட்ணம் செலவில் கட்டப்பட்டது. 1973, ஜூலை முதல் நாளன்று போக்குவரத்துக்கு திறக்கப்பட்டது. மேம்பாலத்தில் மாற்றம் தேவைப்பட்டால் கட்ட வசதியாக, இருபுறமும் அதனை நீட்டிக்க வேண்டிய ஏற்பாடுகள் செய்யப்பட்டன. 1970 களில் இருந்து அதன் வடிவமைப்பு கிட்டத்தட்ட ஒரே மாதிரியாகவே உள்ளது. மேம்பாலம் 500 மீ நீளம் கொண்டது.

## அடையாளங்கள்

மேம்பாலத்துக்கு அருகில் உள்ள குதிரையேற்ற வீரனின் சிலையை சிற்பி ராவ் பகதூர் எம். எஸ். நாகப்பாவின் மகனும், சிற்பியுமான எம். என். மணி நாகப்பாவின் சகோதரருமான எம். என். ஜெயராம் நாகப்பா உருவாக்கினார்.

அண்ணா மேம்பாலத்தை ஒட்டியுள்ள குறிப்பிடத்தக்க அடையாளங்களில் பழைய சஃபயர் திரையரங்க வளாகம், ஒக்ஸ்போர்ட் பல்கலைக்கழகப் பதிப்பகம், அமெரிக்க துணைத் தூதரகம் ஆகியவை அடங்கும்.

ஜெமினி ஸ்டுடியோ இடிக்கப்பட்டு, அந்த இடத்தில் பார்சன் மேனர் என்ற வணிக வளாகமும், தி பார்க் என்ற 5 நட்சத்திர விடுதியும் கட்டப்பட்டுள்ளன. மேம்பாலத்திற்கு அருகே  இவற்றுக்கு எதிரே, தோட்டக்கலைத் துறையால் கட்டப்பட்ட 20 ஏக்கர் பரப்பளவில் ரூ 80 மில்லியன் செலவில் செம்மொழி பூங்கா அமைந்துள்ளது.

## விபத்துக்களும், நிகழ்வுகளும்
1998 சனவரில், அமெரிக்க துணைத் தூதரக கட்டிடத்திற்கு அருகிலுள்ள மேம்பாலத்தின் கீழ் ஒரு சிறிய குண்டு வெடித்தது.

2012, சூன், 27 அன்று, பெருநகரப் போக்குவரத்துக் கழகப் பேருந்து ஒன்று வளைவில் சென்று கொண்டிருந்தபோது கவிழ்ந்து மேம்பாலத்தில் 20 அடி உயரத்தில் இருந்து விழுந்ததில்
40க்கும் மேற்பட்டோர் காயமடைந்தனர் .

﻿

## மேற்கோள்கள்

பகுப்பு:சென்னையின் பாலங்களும் மேம்பாலங்களும்
வியட்நாமில் இந்தியர்

வியட்னாமில், வியட்னாமிய போருக்கு முன்பிருந்தே இந்தியர்கள் குழுக்களாக வாழ்கின்றனர். குறிப்பாக தமிழ்ச் செட்டியார்கள் அதிக அளவில் வசித்தார்கள். சுற்றுலாத் தலமான ஹோ சி மின் நகரில் உள்ள மாரியம்மன் கோயிலை இவர்கள் நிர்வகித்து வருகிறார்கள். சம்ப அரச குடும்பத்தின் வம்சாவழியினரான சாம் மக்கள் இந்தியாவுடன் நீண்ட வரலாற்றுத் தொடர்பைக் கொண்டிருக்கிறார்கள். இந்தியாவிலிருந்து வந்த புத்த சமயத்தையே வியட்னாமில் பெரும்பான்மையினர் கடைபிடிக்கின்றனர்.

## மேற்கோள்கள்


பகுப்பு:இனங்கள் வாரியாக வரலாறு
பகுப்பு:வியட்நாம் மக்கள்
பகுப்பு:உலக நாடுகளில் இந்தியர்கள்
பகுப்பு:வியட்நாம் இனக்குழுக்கள்
மோரே, இந்தியா

**மோரே** (*Moreh*) மியான்மர் நாட்டின் எல்லைக்கருகில் அமைந்துள்ள இந்தியாவின் மணிப்பூர் மாநிலத்தின் தேங்க்னோவ்பல் மாவட்டத்தில் உள்ள எல்லையோர கிராமம் ஆகும். . இங்கு குகி மக்கள்  வசிக்கின்றனர். குறிப்பிடத்தக்க அளவில் பர்மியத் தமிழர்களும், நேபாளிகளும், மெய்தெய் மக்களும் வாழ்கின்றனர். 

இந்தியா - மியான்மர் நாடுகளுக்கிடையே நடைபெறும் வர்த்தகங்களில் பெரும்பான்மை இவ்வூரிலேயே நடைபெறுகின்றன. இவ்வூர் தென்கிழக்காசியாவின் வாசல் என்றழைக்கப்படுகிறது. மியான்மரிலிருந்து நாடு திரும்பிய தமிழர்கள் பலர் இங்கு வாழ்கின்றனர். அதனால் தமிழ்ப் பண்பாட்டுக் கூறுகளையும் இங்கு காணமுடியும்.  புதிதாக தொடங்கப்படவிருக்கும் ஆசிய இரயில் போக்குவரத்து மூலம் சரக்குகளை தரைவழியாக சிங்கப்பூரிலிருந்து ஐரோப்பாவிற்கு கொண்டு செல்லலாம். இந்த இரயில் பாதை மோரே வழியாக செல்லும்.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 9 வார்டுகள் மற்றும் 3,231  வீடுகள் கொண்ட மோரே நகரத்தின் மக்கள் தொகை 16,847 ஆகும். அதில் ஆண்கள் 8,670  மற்றும் பெண்கள் 8,177 ஆக உள்ளனர். பாலின விகிதம் 1000 ஆண்களுக்கு  943 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15%  ஆகவுள்ளனர். இதன் சராசரி  எழுத்தறிவு  71.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 41 மற்றும் 9,475 ஆகவுள்ளனர். 

இதன் மக்கள் தொகையில் இந்துக்கள் 26.14%, இசுலாமியர் 13.97%, கிறித்தவர்கள் 56.67 மற்றும் பிறர் 3.23% ஆகவுள்ளனர். 

## மேற்கோள்கள்


## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்
பர்மிய இந்தியர்

பர்மாவில் வசிக்கும் இந்திய துணைக்கண்டத்தின் மக்கள் **பர்மிய இந்தியர்** (மியான்மர் இந்தியர்) ஆவர். பல நூற்றாண்டுகளாக இந்தியர்கள் பர்மாவில் வசித்து வந்தாலும், பெரும்பான்மையினர் பிரித்தானிய ஆட்சிக் காலத்தில் சென்று குடியேறியவர்கள். ஏறத்தாழ ஒன்பது இலட்சம் இந்தியர்கள் பர்மாவில் வசிப்பதாகக் கூறப்படுகிறது. இவர்களில் பலர் ரங்கூன், மாண்டலே ஆகிய இருநகரங்களிலேயே வாழ்கிறார்கள். அரசு, இராணுவப் பணிகளில் இந்தியர்கள் அதிகளவில் பணியாற்றினார்கள். இரண்டாம் உலகப் போர் காலத்தில் ரங்கூனில் இந்தியர்களே அதிகளவில் வசித்தனர். பல தொழில்களில் இந்தியர்கள் ஆதிக்கம் செலுத்தினர். இவர்களில் தமிழர், இந்திக்காரர்கள், வங்காளிகள், பஞ்சாபியர்கள், குசராத்தியர்கள் ஆகியோர் அதிக எண்ணிக்கையில் இருந்தனர். பர்மா அரசு இந்திய மொழிகளுக்குத் தடை விதித்ததால், பெரும்பாலான இந்தியர்கள் பர்மிய நீரோட்டத்தில் கலந்து விட்டார்கள். இருப்பினும் பலர் தங்கள் குடும்பப் பெயர்களைச் சூட்டிக் கொண்டும், தம் பண்பாட்டைப் பேணியும், இந்திய மொழிகளைப் பேசியும் வாழ்கின்றனர்.

## மேலும் பார்க்கவும்
* மியான்மர் தமிழர்

## மேற்கோள்கள்


பகுப்பு:உலக நாடுகளில் இந்தியர்கள்
பகுப்பு:பர்மாவின் வரலாறு
கடவுச்சொல் பலம்

ஒரு கடவுச்சொல் எந்த அளவிற்கு பாதுகாப்பானது என்பதை **கடவுச்சொல் பலம்** (*Password strength*) என்கிறார்கள். பொதுவாக குறிப்பிட வேண்டுமென்றால், கடவுச்சொல்லை கண்டுபிடிக்க முயல்பவர் எத்தனை தடவைகளில் கடவுச்சொல்லைக் கண்டுபிடிப்பார் என்பதை அளவிடுதலாகும். பலமிகுந்த கடவுச்சொலைப் பயன்படுத்துதல் பாதுகாப்பானதாகும். எனவே மின்னஞ்சல் நிறுவனங்களும், வங்கிகளும் பாதுகாப்பான கடவுச்சொல்லைப் பயன்படுத்துமாறு பயனர்களை வேண்டுகின்றன.

## பாதுகாப்பான கடவுச்சொல்
வெறும் சொற்களை மட்டும் கொண்டிருக்கும் கடவுச்சொற்கள் பாதுகாப்பானவை அல்ல. கடவுச்சொல்லைக் கண்டுபிடிக்க முயல்பவர், அகராதியில் உள்ள அனைத்துச் சொற்களையும் பிரபலமான சொற்களையும் உள்ளிட்டு சோதிப்பார். எனவே இத்தகைய சொற்களைத் தவிர்க்க வேண்டும். கடவுச்சொல் பாதுகாப்பானதாக இருக்க வேண்டுமென்றால், எழுத்துக்களுடன் எண்களையும் குறியீடுகளையும் சேர்க்க வேண்டும். எடுத்துக்காட்டாக, a1brS, ve4Op' 

கடவுச்சொற்களை கண்டுபிடிக்க தற்போது ஏராளமான கருவிகள் கண்டுபிடிக்கப்பட்டுள்ளன. நிமிடத்திற்கு ஆயிரம் கடவுச்சொற்கள் என, அகராதியில் உள்ள அனைத்துச் சொற்களையும் உள்ளிட்டு எளிதில் கண்டுபிடிக்கும் செயலிகளும் உள்ளன.  இத்தகைய கருவிகள், பத்து எழுத்துருக்களைக் கொண்ட கடவுச்சொல்லை ஒரே நாளில் கண்டுபிடிக்கக்கூடியவை.

## மேற்கோள்கள்

பகுப்பு:கணினியியல்
பகுப்பு:மறையீட்டியல்
ஈற் டிரிங்க் மான் வுமன்

**ஈற் டிரிங்க் மான் வுமன்** (, தமிழில்: *உண் குடி ஆண் பெண்*) என்பது 1994 இல் வெளிவந்த, ஆங் லீ ஆல் இயக்கப்பட்ட ஒரு தாய்வான் நாட்டுத் திரைப்படம் ஆகும். ஒரு தகப்பனுக்கும், அவரின் மூன்று மகள்களுக்கும் இருக்கும் உறவையும், அவர்களின் வாழ்வோட்ட நிகழ்வுகளையும் தகப்பனின் சமையல் கலையோடு பிணைத்துக் கதையாக இத் திரைப்படம் கூறுகிறது. இத் திரைப்படம் 1994 க்கான சிறந்த வேற்று மொழித் திரைப்படத்துக்கான அகாதமி விருதைப் பெற்றது.

## மேற்கோள்கள்

பகுப்பு:திரைப்படங்கள்
பகுப்பு:1994 திரைப்படங்கள்
பகுப்பு:தைவான்
பகுப்பு:அமெரிக்கத் திரைப்படங்கள்
லீ கெச்சியாங்

**லீ கெச்சியாங்** (*Li Keqiang*, பின்யின்: *Lĭ Kèqiáng*, பிறப்பு 1 சூலை 1955) சீன மக்கள் குடியரசின் துணைப் பிரதமர்களில் முதலாமவரும் மாநிலங்களவையின் துணை கட்சித் தலைவரும் சீனப் பொதுவுடமைக் கட்சியின் அரசாய நிலைக்குழுவில் இரண்டாமிடத்தில் உள்ளவரும் ஆவார். இவரை சீனப் பிரதமராக வென் ஜியாபாவோவை அடுத்து சீனப் பொதுவுடமைக் கட்சி தேர்ந்தெடுத்துள்ளது.

## வெளி இணைப்புகள்
*中国政治明星李克强甩掉河南“穷帽子” 
*A Louie & Associates Articles: President Hu's Top 4 Aides (2007) 
*胡錦濤愛將李克強的仕途和足跡 
*李克强出身非平民，成长靠恩师 

பகுப்பு:சீன அரசியல்வாதிகள்
பகுப்பு:1955 பிறப்புகள்
பகுப்பு:வாழும் மக்கள்
கல்லாங்காட்டுபுதூர்

**கல்லாங்காட்டுபுதூர்** என்பது தமிழ்நாட்டின் கோயம்புத்தூர் மாவட்டத்தில் கிணத்துக்கடவு சட்டமன்றத் தொகுதியில் தேசிய நெடுஞ்சாலை 209 இல் அமைந்துள்ள ஒரு சிற்றூர் ஆகும்.

இவ்வூரில் ஏறக்குறைய 500க்கும் மேற்பட்ட குடும்பத்தினர் வாழ்கின்றனர். இவ்வூரின் அருகில் சிங்கராம்பாளையம், பகவதிபாளையம், கோதவாடி போன்ற கிராமங்களும் அமைந்துள்ளன.இவ்வூரிலிருந்து 17கி.மீ தொலைவில் இயற்கை சூழல் நிறைந்த பொள்ளாச்சி அமைந்துள்ளது.
தொழில்:
இப்பகுதியின் பிறதான தொழிலாக வேளாண்மை தொழிலும்,அருகில் ஏராளமான சிறிய பெரிய தொழிற்சாலைகள் அமைந்துள்ளன..
## கல்வி
இவ்வூரில் பெரும்பகுதி மக்கள் கல்வி அறிவு பெற்றவர்களாக இருக்கின்றனர். ஓர் அரசு தொடக்கப்பள்ளியும், அதன் அருகில் **அக்சயா** பொறியியல் கல்லூரியும் உள்ளது.

பகுப்பு: கோயம்புத்தூர் மாவட்டத்திலுள்ள கிராமங்கள்
விக்ரம் பிரபு

**விக்ரம் பிரபு** (*Vikram Prabhu*), பிறப்பு: சனவரி 15, 1986) தமிழ்த் திரைப்பட நடிகர் ஆவார். நடிகர் திலகம் சிவாஜி கணேசனின் பேரனும், நடிகர் பிரபுவின் மகனும் ஆவார். இவர் பிரபு சாலமன் இயக்கிய கும்கி என்னும் திரைப்படத்தில் நடித்துள்ளார்.

## வாழ்க்கைக் குறிப்பு
விக்ரம் இலண்டனில் பட்டப்படிப்பு பயின்றார்.  சந்திரமுகி திரைப்படத்திற்கு உதவியாக சென்னை திரும்பினார்.
 சர்வம் திரைப்படத்தின் தயாரிப்பின்போது விஷ்ணுவர்த்தனுக்கு உதவி தயாரிப்பாளராகப் பணியாற்றினார்.

லிங்குசாமியின் தயாரிப்பில், பிரபு சாலமன் இயக்கத்தில் வெளியான கும்கி திரைப்படத்தில் நடித்தார். இப்படத்திற்காக யானைகள் வளர்ப்பகத்திற்குச் சென்று பழகிவந்தார்.

நடிகர் விஜய் தயாரிக்கும் சட்டம் ஒரு இருட்டறை என்னும் திரைப்படத்தில் பணியாற்றுகிறார். கார்த்திகா, பியா பாஜ்பாய், ரீமா சென் ஆகியோருடன் நடிக்கிறார்.
இவரது திருமணத்தில் திரைத்துறையினரும் அரசியல்வாதிகளும் பெருமளவில் பங்கேற்றனர்.

## திரைப்படங்கள்

## மேற்கோள்கள்

பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:சென்னை நடிகர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:1986 பிறப்புகள்
சமர் (திரைப்படம்)

***சமர்***, 2013 ஆன் ஆண்டில் வெளிவந்த தமிழ்த் திரைப்படம் ஆகும். இத்திரைப்படத்தை திரு இயக்கியுள்ளார். இப்படத்தில் விஷால், திரிசா, சுனைனா நடிக்கின்றனர்.

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
கற்றது கடலளவு (நூல்)

**கற்றது கடலளவு,** து. கணேசன் எழுதிய நூல். கப்பல் பணியிலிருந்த நூலாசிரியர், தன் பயண அனுபவங்களை இந்நூலில் விவரிக்கிறார். இவர் உலகின் பல நாட்டுத் துறைமுகங்களுக்குப் பயணித்திருக்கிறார். புதிய கடல்சார் துறை மாணவர்களுக்கு கப்பலைப் பற்றிய அடிப்படைத் தகவல்களை வழங்கியுள்ளார். இந்நூல் ஜூனியர் விகடனில் தொடர் கட்டுரையாக வெளியானது. கடல் மற்றும் கப்பல் தொடர்பான நூல்கள் தமிழில் குறைவு. படிப்போருக்குப் புரியும்படியாக எளிய தமிழில் தன் பயண அனுபவங்களைப் பகிர்ந்துள்ளார். கப்பலில் கற்றவைகளையும் ஒவ்வொரு துறைமுகத்திற்குச் செல்லும்போதும் அங்கு நிகழ்ந்தவற்றையும் விவரித்துள்ளார். இந்நூலுக்கு கடலோடி நரசய்யா முன்னுரை எழுதியுள்ளார்.

## மேற்கோள்கள்

## வெளி இணைப்புகள்
*அலைபாயுதே...கற்றது கடலளவு 1-20
*அலைபாயுதே...கற்றது கடலளவு 20-50

பகுப்பு:தமிழர் கப்பற்கலை நூல்கள்
வெண்ணிலா கபடிகுழு

***வெண்ணிலா கபடிகுழு***, 2009 ஆம் ஆண்டு வெளியான தமிழ்த் திரைப்படம். இயக்குநர் சுசீந்தரன் இயக்கிய முதல் திரைப்படமான இதில், விஷ்ணு விஷால் கதையின் நாயகனாக அறிமுகமானார். இவருடன் அப்புக்குட்டி, பரோட்டா முரளி, விஜய் சேதுபதி உள்ளிட்டவர்களும் அறிமுகமானார்கள். இத்திரைப்படத்தின் கதாநாயகியாக சரண்யா மோகன் நடித்திருந்தார்.

இத்திரைப்படம், பீம்லி கபடி ஜட்டு என்ற பெயரில் 2010 ஆம் ஆண்டு தெலுங்கில் மறுஆக்கம் செய்யப்பட்டு வெளியானது.

## கதைச் சுருக்கம்
## நடிப்பு
* விஷ்ணு விஷால் மாரிமுத்துவாக
* கிஷோர் சவுடமுத்துவாக
* சரண்யா மோகன்
* சூரி சுப்ரமணியாக
* அப்புக்குட்டி
* விஜய் சேதுபதி

## வரவேற்பு
இத்திரைப்படம் வெற்றித்திரைப்படமாக இருந்தது. பெரும்பாலான திரைத்துறையினரும் இத்திரைப்படத்தைப் பாராட்டினர்.

## மேற்கோள்கள்

## வெளியிணைப்புகள்
* 

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சூரி நடித்த திரைப்படங்கள்
சிறுநீரகத்தி

**சிறுநீரகத்தி** (Nephron) எனப்படுவது சிறுநீரகத்தின் அமைப்பிற்குரியதும், தொழிலுக்குரியதுமான அடிப்படை அலகாகும். இந்த சிறுநீரகத்தியே, குருதியை வடிகட்டுவதன் மூலமும், பின்னர் தேவையான பொருட்களை மீள உறிஞ்சி, தேவையற்றவற்றை கழிவாக அகற்றுவதன் மூலமும், உடலிலுள்ள நீரினதும், சோடியம் போன்ற கரையும் பதார்த்தங்களினதும் சமநிலையைப் பேணும் முக்கியமான தொழிலைச் செய்கின்றது. இந்த சிறுநீரகத்தியின் தொழில் உயிர் வாழ்க்கைக்கு இன்றியமையாததாக இருப்பதுடன், அகச்சுரப்பித் தொகுதியினால் கட்டுப்படுத்தப்படுவதுமாக இருக்கின்றது. சிறுநீர்த்தடுப்பி இயக்குநீர் (Antidiuretic hormone), அண்ணீரகச் சுரப்பி (அட்ரீனல்) வளரூக்கி ஆல்டோஸ்டிரோன் (aldosterone), இணைகேடய வளரூக்கி போன்றவைகளினால் கட்டுப்படுத்தப்படும் தொழிற்பாடு உடைய சிறுநீரகத்திகள் கழிவுகளை வடித்து வெளியேற்றுவதன் மூலம் உடலிலுள்ள நீரின் அளவு, சோடியம் போன்ற அயனிகளின் அளவு, வளர்சிதைமாற்ற இடைநிலைப் பொருட்கள், உற்பத்திப் பொருட்கள் ஆகியவற்றின் சமநிலையைப் பேணுகின்றது. இதன் மூலம் குருதியின் அளவு, குருதி அழுத்தம், குருதியின் காரகாடித்தன்மைச் சுட்டெண் (pH) என்பவற்றை ஒழுங்கமைக்கின்றது.

மனிதரில் ஒரு சாதாரண சிறுநீரகத்தில், 800,000 தொடக்கம் 1.5 மில்லியன்கள் வரையிலான சிறுநீரகத்திகள் உள்ளன..

## மேற்கோள்கள்

பகுப்பு:சிறுநீர்த்தொகுதி
மருந்தில் கூற்றம்

**மருந்தில் கூற்றம்** என்பது சங்ககாலப் பாண்டியர் காலத்தில் ‘கூற்றம்’ என்னும் நாட்டுப் பகுப்பாக விளங்கிய ஒரு பகுதி. பாண்டியன் கருங்கை ஒள்வாட் பெரும்பெயர் வழுதி என்னும் பாண்டியன் யானை மீதிருந்துகொண்டு மருந்தில் கூற்றத்துக் கோட்டைக் கதவுகளை உடைத்து அந்நாட்டை வென்றான்.

மருந்தில் கணிச்சி என்பது  மும்முனைச் சூலத்தைக் குறிக்கும். மருந்தில் கூற்றம் என்பது இது போலக் சூலத்தைக் குறிக்காது. 
## அடிக்குறிப்பு

பகுப்பு:சங்க கால ஊர்கள்
நீண்மொழி

**நீண்மொழி** என்பது புறநானூறு 287-ஆம் பாடலுக்குத் தரப்பட்டுள்ள துறைப்பெயர். 

கரந்தைத்திணையின் துறையாக இது குறிப்பிடப்பட்டுள்ளது. போர் வீரர்களை வானுலக மகளிர் தழுவுவர் என இப்பாடலில் கூறப்பட்டுள்ளது. 

புறப்பொருள் வெண்பாமாலை கரந்தைத் திணையின் துறைகள் என்று 14 துறைகளைக் குறிப்பிடுகிறது. அதில் நெடுமொழி என வரும் துறை போர்வீரன் தன் பெருமையைத் தானே எடுத்துக் கூறுவதாக அமையும் எனக் குறிப்பிடுகிறது.  

கரந்தைத்திணையை வஞ்சித்திணைக்குள் அடக்கிக் காட்டும் தொல்காப்பியத்தில் புறநானூற்றில் குறிப்பிடப்பட்டுள்ள இந்தத் திணை பற்றிய பேச்சு இல்லை.
## அடிக்குறிப்பு

பகுப்பு:புறநானூற்றுத் துறைகள்
நூழிலாட்டு

**நூழிலாட்டு,** வாகைத்திணையின் துறைகளில் ஒன்று. மதுரை இளங்கண்ணிக் கோசிகனார் என்னும் புலவர் பாடிய இரண்டு பாடல்கள் நூழிலாட்டுத் துறையினவாகக் குறிப்பிடப்பட்டுள்ளன. 

தலைவன் ஒருவன் புற்றுக்குள் இருக்கும் பாம்பு போன்றவன், காட்டுக்குள் திரியும் சிங்கம் போன்றவன் என்று ஒருபாடல் குறிப்பிடுகிறது. 

தலைவன் ஒருவனின் தந்தை முதல் நாள் போரில் மாண்டான். மறுநாள் போரில் இந்தத் தலைவன் பகைவனின் களிற்றை வீழ்த்தி மீண்டு அது குத்திய புண் வலியைப் பொறுத்துக்கொண்டிருக்கிறான். 

புறப்பொருள் வெண்பாமாலை வாகைப்படலத்தில் 33 துறைகளைக் குறிப்பிடுகிறது. இவற்றில் இந்தத் துறை பற்றிய குறிப்பு இல்லை. 

தொல்காப்பியம் தும்பைத்திணையின் துறைகளில் ஒன்றாக ‘நூழில்’ என்னும் துறையைக் குறிப்பிடுகிறது.  பல படைவீரர்கள் பின்வாங்குமாறு ஒருவன் வாட்போர் புரியும் நிலை ‘நூழில்’ எனச் சுட்டப்பட்டுள்ளது. 

பாண்டியன் தலையாலங்கானத்துச் செருவென்ற நெடுஞ்செழியன் எழுவர் நல்வலம் அடங்க ஒரு தான் ஆகிப் பொருது களத்து அடல் , அவன் போர்க்கள வயலில் யானைகள் சிதறி ஓடும்படிச் செய்தது  ஆகிய பாடல் பகுதிகள் நூழில் என்னும் போர்க்கள ஆட்டத்துக்கு எடுத்துக்காட்டாகத் தரப்பட்டுள்ளன. 
## அடிக்குறிப்பு

பகுப்பு:புறநானூற்றுத் துறைகள்
துஞ்சத்து எழுத்தச்சன் மலையாள பல்கலைக்கழகம்

[thumb|right|240px|[துஞ்சத்து இராமானுசன் எழுத்தச்சன் ]]
**துஞ்சத்து எழுத்தச்சன் மலையாள பல்கலைக்கழகம்** (), இந்திய மாநிலமான கேரளத்தில் அமைந்துள்ள மலையாளப் பல்கலைக்கழகம் ஆகும். இது 2012 ஆம் ஆண்டு கேரள அரசினால் நிறுவப்பட்டது.. இப்பல்கலைக்கழகத்தை நவம்பர் 1, 2012 அப்போதைய கேரள அரசின் முதல்வர் உம்மண் சாண்டி திறந்து வைத்தார். மலப்புறத்தில் அமைந்துள்ள துஞ்சத்து எழுத்தச்சன் வீட்டில் இந்நிகழ்ச்சி துவக்கி வைக்கப்பட்டது..

## மேலும் பார்க்க
* திராவிடப் பல்கலைக்கழகம்
* தமிழ்ப் பல்கலைக்கழகம், தஞ்சாவூர்

## மேற்கோள்கள்

பகுப்பு:கேரளப் பல்கலைக்கழகங்கள்
வன்முறை

**வன்முறை** (Violence) என்பதை உலக சுகாதார அமைப்பு கீழ்வருமாறு வரையறை செய்துள்ளது: ஒரு நபர், குழு அல்லது சமூகத்திற்கெதிராக காயம், மரணம், உளவியல் தீங்கு, வளர்ச்சியின்மை அல்லது இழப்பு ஆகியவற்றை ஏற்படுத்தும்படியாக அல்லது இவை நிகழ அதிகம் வாய்ப்புகளை உருவாக்கும்படியாக, உண்மையாகவோ அல்லது அச்சுறுத்தும்படியாகவோ உடல் வலிமை, அதிகாரத்தை வேண்டுமென்றே பயன்படுத்துவது வன்முறையாகும்.
வன்முறைகளை அரசியல், மதம், சாதி, குடும்பம், பாலியல் சார்ந்தவைகளாக 

வகைப்படுத்தலாம்.

## மேற்கோள்கள்

## வெளியிணைப்புகள்
*WHO Prevention of Violence
* WHO Regional Office for the Eastern Mediterranean Region Violence, injuries and disability
*CDC Violence Prevention
*Violence Prevention Alliance
* International Handbook of violence research
* Information on James W. Prescott's work
* 1986 Seville Statement on Violence
* Introduction and Updated Information on the Seville Statement on Violence
* The Meanings of Violence and the Violence of Meanings Intercultural discussions on violence
* Text of Dom Helder Camara's classic 1971 "Spiral of Violence"
* Institute for interdisciplinary Research on Conflict and Violence
* Historical Violence Database 
* American Psychological Association's Violence Prevention Office
* THE ORIGINS OF PEACE AND VIOLENCE.Deprivation of Physical Affection as a Main Cause of Depression, Aggression and Drug Abuse

பகுப்பு:குற்றங்கள்
பகுப்பு:மனித நடத்தை
பரிசில்

பரிசில் என்னும் துறையினதாகப் புறநானூற்றுப் பாடல் ஒன்று குறிப்பிடப்பட்டுள்ளது.  இது பாடாண் திணையில் வரும் துறை.

குமணனிடம் பெற்றுவந்த பரிசிலைப் புலவர் பெருஞ்சித்திரனார் தன் மனைவியிடம் கொடுத்து அதனை என்ன செய்யவேண்டும் என்று கூறுவதாக இந்தப் பாடல் அமைந்துள்ளது. 

உன்னை விரும்பியவர்களுக்கும், நீ விரும்பியவர்களுக்கும், உற்றார் உறவினர்களுக்கும், நம் சுற்றத்தாரின் பசியைப் போக்க முன்பு கடன் கொடுத்தவர்களுக்கும், - இப்படி இன்னார்க்கு என்று எண்ணாது, எல்லாருக்கும் கொடு. என்னிடம் கேட்காமலேயே கொடு. இது குமணன் நல்கிய வளம். – என்கிறார்.

பரிசில் கடாநிலை, பரிசில் விடை ஆகிய துறைகளைப் பாடாண் திணையின் பகுதியாகக் குறிப்பிடும் தொல்காப்பியம் இதனைத் தனியொரு துறையாகக் குறிப்பிடவில்லை. 

புறப்பொருள் வெண்பாமாலை பரிசில் துறை எனச் சுட்டுவது வேறு துறை. இன்னார் கொடுத்தது என்று கூறுவது ‘பரிசில் துறை’ என்கிறது.
## அடிக்குறிப்பு

பகுப்பு:புறநானூற்றுத் துறைகள்
ஜெரமி பெந்தாம்

**ஜெரமி பெந்தாம்** அல்லது **ஜெரமி பெந்தம்** (Jeremy Bentham: 15 பெப்ரவரி 1748 – 6 சூன் 1832) ஓர் பிரித்தானியத் தத்துவவியலாளர்; அரசியல் மற்றும் சட்ட வல்லுனர், சமூக சீர்திருத்தவாதி. இவருடைய பயன் கருதுக் கோட்பாடு மிகவும் புகழ்பெற்றதாகும். இவர் 'அரசியல் தந்திரங்கள்', 'பன்னாட்டுச் சட்டத்தின் கொள்கைகள்', 'அரசியலமைப்புத் தொகுப்பு', 'இங்கிலாந்தின் தேவாலயம்' ஆகிய புகழ்பெற்ற நூல்களையும் எழுதியுள்ளார்.

## விலங்குரிமை
விலங்குரிமைக்காகக் குரல் கொடுத்தவர்களில் தனது காலகட்டத்தில் முன்னோடியாகத் திகழ்ந்தவர் ஜெரமி பெந்தாம். ஒரு விலங்கின் நலத்தேவைகளைக் கருத்தில் கொள்ளும்போதெல்லாம் அங்கு தார்மீக ரீதியில் பொருத்தமாக அமைவது அவ்விலங்கின் பகுத்தறியும் திறன் அல்ல எனறும் மாறாக அது அவ்விலங்கின் துன்பத்தை அனுபவிக்கும் திறனேயாகும் என்று பெந்தாம் வலியுறுத்துகிறார். தனது *ஆன் இன்ட்ரொடக்ஷன் டு தி பிரின்சிபல்ஸ் ஆஃப் மாரல்ஸ் அண்டு லெஜிஸ்லேஷன்* என்ற படைப்பில் பெந்தாம் இவ்வாறு கூறுகிறார்:

## இவற்றையும் காண்க
* நலத்தேவைகளின் சமபாவனை
* தார்மீக வட்ட விரிவாக்கம்

## மேற்கோள்கள்

பகுப்பு:ஆங்கிலேய மெய்யியலாளர்கள்
பகுப்பு:கோட்பாட்டாளர்கள்
பகுப்பு:1748 பிறப்புகள்
பகுப்பு:1832 இறப்புகள்
பகுப்பு:விலங்குரிமை செயற்பாட்டாளர்கள்
பகுப்பு:விலங்குரிமை அறிஞர்கள்
எஸ். மோகனதாஸ்

**எஸ். மோகனதாஸ்** இலங்கையின் கல்விமான்களில் ஒருவரும், யாழ்ப்பாணப் பல்கலைக்கழகத்தின் முன்னைநாள் துணைவேந்தரும் ஆவார். வேதியியலில் கலாநிதிப் பட்டம் பெற்ற இவர் யாழ்ப்பாணப் பல்கலைக்கழக்த்தின் விவசாய வேதியியல் துறையில் பெரும் பங்களிப்புகளை வழங்கியவர். மூத்த விரிவுரையாளர் ஆழ்வார்பிள்ளையுடன் கூட்டு முயற்சியில் வட மாகாணத்தில் முன்னோடியான ஆய்வுத்திட்டங்களை செயற்படுத்தியவர். தற்போது பல்கலைக்கழக மானியங்கள் குழுவின் செயற்பாட்டு உறுப்பினராகவும் ஆலோசகராகவும் பணியாற்றுகிறார். இலங்கை அரசின் வித்தியா ஜோதி விருது பெற்றவர்

## மேற்கோள்கள்

பகுப்பு:யாழ்ப்பாண மாவட்ட மக்கள்
பகுப்பு:இலங்கையின் கல்விமான்கள்
பகுப்பு:யாழ்ப்பாணப் பல்கலைக்கழகத் துணைவேந்தர்கள்
பகுப்பு:வாழும் மக்கள்
பரிசில் துறை

**பரிசில் துறை** என்னும் துறை வகுக்கப்பட்ட 17 பாடல்கள் புறநானூற்றில் உள்ளன. இவை பாடாண் திணைப் பாடல்கள். 
## புறநானூறு
*வானவன் மேலைக்கடலில் நாவாய் ஓட்டியபோது பிற நாவாய்கள் செல்லாத்து போல காரி வழங்கும்போது பிறரால் வழங்க முடியவில்லையாம்.  
*தெருவில் போய்க்கொண்டிருக்கும் பரிசிலரைக் கண்டாலே ஆய் அவர்களை அழைத்து யானைகளை வழங்குவான்.  
*நாஞ்சில் வள்ளுவன் மூவேந்தரை நினைக்காத அளவு வழங்குவான்.  
*நள்ளி போல் பிறர் வழங்க மாட்டார்கள்.  
*கொண்கானங்கிழானை மன்னர் நெருங்க முடியாது. புலவர் நெருங்கி அளவளாவலாம்.  
*குமணன் மழைபோல் வழங்குவான்.  
*பிட்டங்கொற்றன் கொடையைப் புலவர்கள் தமிழகமெல்லாம் பரப்பினர்.  
*விச்சிக்கோன் பாரிமகளிரை மணந்துகொள்ள வேண்டுதல் பரிசில் துறை.  
*இருங்கோவேள் பாரிமகளிரை மணந்துகொள்ள வேண்டுதல் பரிசில் துறை.  
*இன்னும் கொள்க என சேரமான் பாமுள்ளூர் எறிந்த நெய்தலங்கானல் இளஞ்சேட்சென்னி வழங்குவான்.  
*பிறர் வழங்கும் கொடை கடல்நீர் போன்றது. ஓரி வழங்கும் கொடை ஊற்றுநீர் போன்றது.  
*மழை வழங்கும் கொண்மூ போல கடியநெடுவேட்டுவன் வழங்குவான்.  
*அதியமான் ஔவைக்குப் பரிசில் வழங்கக் காலம் கடத்தியதும் பரிசில் துறை.  
*இளவெளிமான் சிறிது கொடுப்பக் கொள்ளாது பெருஞ்சித்திரனார் பாடியதும் பரிசில் துறை.  
*அதியமான் பெருஞ்சித்திரனாரைக் காணாது பிறர் வழியே அனுப்பிவைத்த பரிசிலைப் பெருஞ்சித்திரனார் ஏற்க மறுத்ததும் பரிசில் துறை.  
*ஓய்மான் வில்லியாதன் தானே சமைத்து விருந்து படைத்தான். 

## இலக்கண நூல்கள் விளக்கம்
பரிசில் கடாநிலை, பரிசில் விடை ஆகிய துறைகளைப் பாடாண் திணையின் பகுதியாகக் குறிப்பிடும் தொல்காப்பியம் இதனைத் தனியொரு துறையாகக் குறிப்பிடவில்லை. புறப்பொருள் வெண்பாமாலை இதனைத் தனியொரு துறையாகச் சுட்டுகிறது. இந்தப் பரிசில் இன்னார் கொடுத்தது என்று கூறுவது ‘பரிசில் துறை’ என்கிறது.
மண்ணகம் காவல் மன்னன் முன்னர்
எண்ணிய பரிசில் இது என உரைத்தன்று. (புறப்பொருள் வெண்பாமாலை 193)
வரிசை கருதாது வான்போற் றடக்கைக்
குரிசினீ நல்கயாங் கொள்ளும் - பரிசில்
அடுகள மார்ப்ப வமரோட்டித் தந்ந
படுகளி நால்வாய்ப் பகடு.
## அடிக்குறிப்பு

பகுப்பு:புறநானூற்றுத் துறைகள்
பரதேசி (2013 திரைப்படம்)

**பரதேசி** (ஆங்கிலம்:Paradesi) பாலா இயக்கத்தில் அதர்வா மற்றும் வேதிகா நடித்து  2013 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்திற்கான வசனத்தை நாஞ்சில் நாடன் எழுதி, ஜி. வி. பிரகாஷ் குமார் இசையமைத்துள்ளார். இத்திரைப்படம் பி. எச் டேனியலின் ரெட் டீ என்ற ஆங்கில நாவலை அடிப்படையாகக் கொண்டது. தமிழில் இந்நாவலை "எரியும் பனிக்காடு" என்ற பெயரில் இரா முருகவேள் மொழிபெயர்த்திருக்கிறார்.1930 ஆம் ஆண்டுகளில் நடந்த உண்மை நிகழ்வை மையமாகக் கொண்டு உருவாக்கப்பட்டுள்ளது.
## கதைச்சுருக்கம்
இராசா (ஆதர்வா), பிரித்தானாயர் ஆண்டுவந்த நாட்களில் சென்னை மாகாணத்தின் ஒரு கிராமத்தில் வாழும் ஒரு கவலையற்ற இளம் மனிதர். அந்தக் கிராமத்தில் வசிக்கும் அங்கம்மா, ராசாவை நேசிக்கிறாள். அங்கம்மாவின் காதலலை அவள் தாய் எதிர்க்கிறாள், காரணம் ராசா ஒரு வேலையில்லாதவன்.

இராசா வேலை தேடி அருகிலுள்ள கிராமத்திற்கு செல்கிறான். அங்கே கங்காணியின் நட்பு கிடைக்கிறது. அவரை தனது கிராமத்திற்கு அழைத்துச் செல்கிறான். கங்காணி மலைப்பகுதிகளில் உள்ள பிரித்தானிய தேயிலை தோட்டங்களில் வேலை வாங்கித்தருவதாக கிராமவாசிகளிடம் கூறுகிறார். மேலும் அவர் சரியான விடுதி மற்றும் உயர் ஊதியங்கள் தருவதாக வாக்குறுதி கொடுக்கிறார்.

இராசா மற்றும் கிராம மக்கள் பலர், கங்காணியின் பேச்சைக் கேட்டு அங்கே வேலைக்கு செல்கிறார்கள், வேலைக்குச் சென்ற இடத்தில் அவர்கள் எதிர்நேக்கும் பிரச்சனைகளையும் மீண்டும் அங்கம்மாவை இராசா சந்தித்தானா என்பதையும் மையமாகக்கொண்டு மீதிக்கதை நகர்கிறது.

## விருதுகள்
* 2012 ஆம் ஆண்டிற்கான 60- வ து தேசிய திரைப்பட விருதுகள் -  சிறந்த உடை வடிவமைப்புக்கான தேசிய விருது இந்த படத்தில் பணிபுரிந்த பூர்ணிமாவிற்கு கிடைத்துள்ளது.

## ஆதாரங்கள்


## வெளியிணைப்பு
* 
*http://www.sramakrishnan.com/?p=435'எரியும் பனிக்காடு' நாவல் பற்றி எஸ்.ராமகிருஸ்ணன் எழுதிய குறிப்பு.

பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அதர்வா நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
இளவெளிமான்

இளவெளிமான் என்பவன் சங்ககால மன்னர்களில் ஒருவன். வள்ளல் வெளிமானின் தம்பி. 
வெளிமான் காலமான பின்னர் இளவெளிமான் அரசனானான். புலவர் பெருஞ்சித்திரனார் இளவெளிமானைக் கண்டு பரிசில் வேண்டினார். அவன் ஏதோ கடமைக்குச் சிறிது கொடுத்தான். அதனைப் பெறப் புலவருக்கு மனமில்லை. பெறாது திரும்ப முடிவெடுத்து இரண்டு பாடல்கள் பாடியுள்ளர். 

நீர் பருகுவது போன்ற வேட்கையுடன் புலவரை வரவேற்றிருக்க வேண்டும். அருகில் இருக்கக் கண்டும் அறியாதவன் போலப் பரிசில் தருகிறான். பரிசில் நல்கும் உள்ளம் அவனுக்கு இல்லை. உலகம் பெரிது. பேணுநரும் பலர் உள்ளனர். - என்று எண்ணிக்கொண்டு சென்றுவிட்டார். 

யானையை வேட்டையாட எண்ணிய புலி யானை கிடைக்கவில்லை என்று எலியை வேட்டையாடக் குறி பார்க்காது. நான் பாடிய பாடல் இளவெளிமான் செவியில் ஏறிவிட்டது. பலன் கிடைக்கப்போகிறது என எண்ணியிருந்தேன். ஆனால் சோறு சமைத்த பானை நெருப்பைத் தருவது போல் இவன் தருகிறான். ஆறு போல் பாய்ந்து வேறு இடத்தில் பரிசில் பெற்றுக்கொள்ளலாம். – என எண்ணிக்கொண்டு சென்றுவிடுகிறார்.

## அடிக்குறிப்பு

பகுப்பு:சங்ககால அரசர்கள்
பகுப்பு:தமிழர் வாழ்வியல்
மஞ்சள் நீராட்டு

மஞ்சள் நீராட்டு என்பது இவற்றில் ஏதாவது ஒன்றை குறிக்கலாம்.

* மஞ்சள் நீர் விளையாட்டு, கிராமங்களில் கொண்டாடப்படும் திருவிழா.
* பூப்புனித நீராட்டு விழா, பெண் பால்முதிர்ச்சி அடைந்து முதல் மாதப்போக்கினைக் கண்டதை விழாவாக்கிக் கொண்டாடும் ஒரு சடங்காகும்.
* மஞ்சள் திருமுழுக்கு, கோவில்களில் கடவுளின் உருவச்சிலைக்கு திருமுழுக்கு (அபிஷேகம்) செய்தல்.
* மஞ்சள் நீராடல், இந்து மதத்தில் விரதம் இருந்து நேர்த்திக்கடன் செய்யும் முன் மஞ்சள் நீரில் குளித்தல்.
ஜான் ஆஸ்டின்

**ஜான் ஆஸ்டின்,** (*John Austin*, மார்ச் 3, 1790 - டிசம்பர் 1, 1859) இங்கிலாந்தைச் சேர்ந்த நீதி- சட்ட வல்லுநர் மற்றும் அரசியல் சிந்தனையாளர். எழுத்தாளர்; சட்டவியல் தொடர்பாக இவரால் எழுதப்பட்ட நூல்கள் மிக முக்கியமானவை. *சட்டவியல் தொடர்பான விரிவுரைகள்* என்ற இவரது நூல் மிகவும் புகழ் பெற்றதாகும். இறைமை பற்றிய  ஒருமுகக் கோட்பாட்டினை விளக்கியவர்.

## மேற்கோளும் குறிப்புகளும்

* Wilfred E. Rumble, *The Thought of John Austin : Jurisprudence, Colonial Reform, and the British Constitution London* ; Dover, N.H. : Athlone Press, 1985

பகுப்பு:1790 பிறப்புகள்
பகுப்பு:1859 இறப்புகள்
பகுப்பு:பிரித்தானிய எழுத்தாளர்கள்
பரிசில் கடாநிலை

**பரிசில் கடாநிலை** என்பது பரிசில் தரும்படி வேண்டிக்கொண்டு வாயிலில் நிற்பதைக் குறிக்கும். புறநானூற்றைத் தொகுத்துத் துறை குறிப்பிட்டவர் 17 பாடல்கள் இத்துறையைச் சேர்ந்தவை எனக் குறிப்பிட்டுள்ளார். 
* கடாநிலை என்பது **கடைநிலை** என்பதன் திரிபு. கடை என்பது அரண்மனை வாயில். கடாவும் (=வேண்டும்) நிலை அன்று.
பரிசில் வேண்டுவோர் வாயிலில் நின்றுகொண்டு தன் நிலைமையை அரசனுக்குச் சொல்லுமாறு வாயிற்காவலனிடம் சொல்வது கடைநிலை என்று தொல்காப்பியம் கூறுகிறது. 

புறப்பொருள் வெண்பாமாலை இதனைப் பரிசில் நிலை என்று குறிப்பிடுகிறது.  

## புறநானூறு

## அடிக்குறிப்பு

பகுப்பு:புறநானூற்றுத் துறைகள்
சங்ககால விருதுகள்

சங்ககால அரசர்கள் சிறப்பாகக் கடமையாற்றுபவர்களுக்கும், சிறந்த கலைஞர்களுக்கும்  விருதுகள் வழங்கிச் சிறப்பித்தனர். அவர்கள் தந்த விருதுகள்:
* எட்டி
* ஏனாதி
* காவிதி
* கிழார்
* கிழான்
* குவளை விருது
* தலைக்கோல்
* தாமரை விருது
* மாராயம்

பகுப்பு:தமிழர் வாழ்வியல்
பகுப்பு:சங்க காலம்
பகுப்பு:சங்ககால விருதுகள்
எட்டி

* எட்டி (மனிதன்)
* எட்டி மரம்
* எட்டி விருது
* எட்டி சாயலன்
* எட்டி, 
**எட்டுதல் என்பதன் வினையெச்சம். பூவை எட்டிப் பறித்தாள். உயரத்தில் இருக்கும் பொருள் எட்டவில்லை. எட்டாக் கனி. அவள் நாணத்தால் எட்டி நின்றாள். (தள்ளி நின்றாள்). எட்டத்தில் உள்ள பொருளைக் கிட்டத்தில் கொண்டுவந்து தருபவன் எட்டி. **எட்டி**யை இக்காலத்தில் **செட்டி** என்பர்.  
**முருகனைச் 'செட்டி' என்பர். இவன் வளையல் விற்கும் செட்டியாராக வந்தான் என்னும் கதையால் இப்பெயர் இவனுக்கு வந்தது. இவன் கோயில்கொண்டுள்ள இரண்டு ஊர்கள் செட்டிகுளம் என்னும் பெயரைப் பூண்டுள்ளன.
இட்லிப் பொடி

**இட்லிப் பொடி** என்பது மிளகாய், உளுத்தம் பருப்பு, துவரம் பருப்பு அல்லது கடலைப் பருப்பு மற்றும் எள் ஒன்றாக சேர்க்கப்பட்ட பிறகு அரைக்கப்படும் கலவை இட்லிப் பொடியாகும். இட்லிப் பொடி இட்லி மட்டுமின்றி, தோசை மற்றும் பிற தென்னிந்திய உணவு வகைகளுடன் கலந்து உட்கொள்ளப்படுகிறது. 

பெரும்பாலும் இட்லிப் பொடியானது, நல்லெண்ணெய் அல்லது நெய்யுடன் கலந்து உட்கொள்ளப்படுகிறது.

## இட்லிப் பொடி செய்முறை
* 100 கி. உளுத்தம் பருப்பு
* 100 கி. கடலை பருப்பு
* 5-10 காய்ந்த வர மிளகாய்
* 1/2 சிட்டிகை எள்
* கொஞ்சம் பெருங்காயம்
* உப்பு தேவைக்கேற்ப
* பூண்டு (தேவைப்பட்டால்)
* மிளகுப் பொடி (தேவைப்பட்டால்)
* 25 கி. அரிசி (தேவைப்பட்டால்)

பருப்பையும், வரமிளகாயையும் நன்றாக பொன்னிறமாக மாறும் வரை வறுக்க வேண்டும். பின் அடுப்பில் இருந்து இறக்கியபின் சூடு தனியும் முன்பு பெருங்காயம் சேர்க்க வேண்டும். எள்ளை தனியாக வறுக்கவும். பிறகு அனைத்து கலைவையினையும் ஒன்றாக சேர்க்கவும். 

ஆறிய பிறகு, தேவைக்கேற்ப உப்பு சேர்த்தபின், மின்சாரத்தால் இயங்கும் ஆட்டாங்கல் அல்லது அம்மிக்கல் மூலமாக அரைத்துக் கொள்ளவும். 
தேவைப்பட்டால் பூண்டையும் இக்கலவையில் சேர்த்துக் கொள்ளலாம்.

சிறிதளவு அரிசியையும் மிளகுப் பொடியும் சேர்த்தால் இன்னும் சற்று வேறு சுவை கிடைக்கும்.

எள்ளிற்கு பதிலாக வெல்லம் சேர்த்தால் சன்று இனிப்பான சுவையும் கிடைக்கும்.

## வெளி இணைப்புகள்
* இட்லிப் பொடி 

பகுப்பு:உணவு வகைகள்
எட்டி மரம்

நாக்ஸ் வாமிகா, விஷம் கொட்டை, சிமேன் ஸ்ட்ரைகோனஸ் மற்றும் குவாக்கர் பொத்தான்கள் என்றும் அழைக்கப்படும் ஸ்ட்ரைகோனஸ் மரம் (Strychnos nux-vomica L.), இந்தியா, மற்றும் தென்கிழக்கு ஆசியாவிற்கும் தாயகமாக கொண்ட ஓர் இலையுதிர் மரமாகும். இது திறந்தவெளி வாழ்விடங்களில் வளரும் லொகானியேசியே குடும்பத்தைச் சார்ந்த  ஒரு நடுத்தர மரம் ஆகும். அதன் இலைகள் முட்டை மற்றும் 2-3.5 அங்குலங்கள் (51-89 மிமீ) அளவுள்ளன.

இது மரத்தின்  வட்டத்திற்குள் விதைகளிலிருந்து பெறப்பட்ட மிகையான நச்சு, தீவிர கசப்பான அல்கலாய்டுஸ் ஸ்டிரைச்னைன் மற்றும் புரோசின் ஆகியவற்றைப் பெறுவதற்கு முக்கிய ஆதாரமாக உள்ளது, பச்சை நிற ஆரஞ்சு பழம். விதைகளில் சுமார் 1.5% ஸ்ட்ரைக்னின்கள் உள்ளன, மற்றும் உலர்ந்த பூக்கள் 1.0% கொண்டிருக்கும். இருப்பினும், மரத்தின் பட்டை கூட புளுசினையும் பிற விஷத்தன்மை உடைய கூட்டுப்பொருள்களை கொண்டுள்ளது.

மாற்று மருத்துவத்தில் பல நிலைமைகளுக்கு சிகிச்சையாக ஸ்ட்ரைநினோஸ் பயன்படுத்தப்படுகிறது, ஆனால் மருத்துவ சான்றுகளால் இந்த கூற்றுகள் நிறுபிக்கப்படவில்லை.

பல நாடுகளில் ஸ்ட்ரைநினின் பயன்பாடு மிகவும் ஒழுங்குபடுத்தப்பட்டுள்ளது, மேலும் காட்டு விலங்குகள், நரிகள், மற்றும் கொறித்துண்ணிகள் உட்பட பல வகையான பாலூட்டிகளைக் கொல்ல உணவாக  பெரும்பாலும் பயன்படுத்தப்படுகிறது. தற்செயலாக தோலின்மீது பட்டாலோ அல்லது சுவாசித்தாலோ நச்சாக மாறிவிடும்.

## விளக்கம் மற்றும் பண்புகள்
இடது|thumb|விதைகள்
Strychnos nux-vomica ஒரு சிறிய தடித்த தண்டு ஒரு நடுத்தர அளவு மரம் ஆகும்.  அடர்த்தியானது, கடினமான வெள்ளை மற்றும் சொரசொரப்பானது ஆகும். கிளைகள் மேல் ஒழுங்கற்ற மற்றும் ஒரு மென்மையான சாம்பல் பட்டை மூடப்பட்டிருக்கும். இளம் தளிர்கள் ஒரு பளபளப்பான மேலுறை கொண்ட  பச்சை நிறம் ஆகும். இந்த இலை எதிரிலை அடுக்கம் அமைவுகொண்டது, குறுகிய இலைக்காம்பு, நீள்முட்டை வடிவமானது, ஒரு பளபளப்பான படலம் மற்றும் இருபுறமும் மென்மையானவை. இலைகள் 4 அங்குல (10 செமீ) நீளமும், 3 அங்குல (7.6 செமீ) அகலமும் கொண்டவை. மலர்கள் ஒரு புனல் வடிவத்துடன் ஒரு வெளிர் பச்சை நிறம் கொண்டவை. அவைகள் குளிர் பருவத்தில் பூக்கின்றன மற்றும் வெறுக்கதக்க வாசனை கொண்டது. பழம் ஒரு மென்மையான மற்றும் கடினமான ஓடு கொண்ட ஒரு பெரிய ஆப்பிள் அளவு வடிவம் கொண்டது. பழத்தின் சதை பழுக்கும் போது செந்நிறம், மென்மையான மற்றும் வெண்மையானது,  மெல்லிய பொருளைக் கொண்டிருக்கும் ஐந்து விதைகள் கொண்ட ஜெல்லி போன்ற கூழ்ம பொருளால் ஆன்து.

விதைகள் பக்கவாட்டின் மையத்தில் இருந்து வெளிவரும் முடிகள் முழுவதும் மூடப்பட்டிருக்கும் ஒரு தட்டையான வட்டு வடிவத்தில் உள்ளன. இந்த விதைகள் மிகக் கடினமாக இருக்கின்றன, ஒரு கருமையான சாம்பல் கொம்பு கருவுணவு கொண்டிருக்கும் சிறிய கருவானது எந்த வாசனையுமின்றியும், மிகவும் கசப்பான சுவை உடையதாகவும் இருக்கும்.

## References

பகுப்பு:மாற்று மருத்துவங்கள்
பகுப்பு:மருத்துவத் தாவரங்கள்
பகுப்பு:தமிழ்நாட்டின் தாவரங்கள்
சாஸ்தாங்கோட்டை தரும சாஸ்தா கோயில்

**சாஸ்தாம்கோட்டை தரும சாஸ்தா கோவில்** (*sasthamcotta Dharmasastha Temple*) என்பது கேரளாவில் கொல்லம் மாவட்டத்தில் உள்ள ஒரு புண்ணியத் தலமாகும். பரசுராமரால் நிறுவப்பட்டது என்று நம்பப்படும் 12 முக்கிய ஐயப்பன் கோவில்களில் இதுவும் ஒன்று . 

இந்தக் கோவில் அமைந்துள்ள சாஸ்தாம்கோட்டை பகுதியின் மூன்று புறங்களும் கேரளாவில் உள்ள மிகப் பெரிய ஏரியான சாஸ்தாம்கோட்டை ஏரியால் சூழப்பட்டுள்ளது. இக்கோவிலைச் சுற்றி ஏராளமான குரங்குகள் கூட்டம் கூட்டமாக வசிக்கின்றன.

## தொன்ம நம்பிக்கை
இக்கோவில் இராமாயணம் எழுதப்பட்ட காலகட்டம் வரையில் பழமை வாய்ந்தது என்றும் ராமர், சீதை மற்றும் இலக்குவன் ஆகியோர் வானரப்படையுடன் அயோத்திக்குத் திரும்பும் வழியில் இங்கு வந்து ஐயப்பனை (தரும சாஸ்தா) வணங்கியதாக தொன்ம நம்பிக்கை உள்ளது. இங்குள்ள ஏரிக்கரையில் ராமர் பித்ரு தர்ப்பணம் செய்ததாகவும் சொல்லப்படுகிறது. ராமரின் வானரப்படைத் தலைவர் நீலன் என்ற குரங்கை ஐயப்ப சேவைக்காக சாஸ்தாம்கோட்டையில் விட்டுச் சென்றதாகவும், நீலனின் பரம்பரையில் உள்ள குரங்குகள் தான் இன்று அங்கு காணப்படுகின்றன என்பதும் இங்குள்ளவர்களின் தொன்ம நம்பிக்கை.

## திருவிழாக்கள்
பிப்ரவரி - மார்ச்சு மாத கால அளவில் பத்து நாட்கள் திருவிழா கொண்டாடப்படுகிறது. திருவிழாவின் பத்தாவது நாள் நடைபெறும் *கெட்டு காழ்ச்சா* என்ற வழிபாட்டின்போது மாடு, குதிரை, அலங்காரம் செய்யப்பட்ட தேர் போன்ற உருவ பொம்மைகள் தயாரிக்கப்பட்டு ஊர்வலம் செல்வது வழக்கம். இது தவிர திருவோணம், நவராத்திரி, மண்டல மகோற்சவம் (41 நாட்கள்), மகர சம்கிரம பூஜை, சிவராத்திரி, பங்குனி உத்திரம், ப்ததாம் உதயம் போன்ற விசேஷ நாட்களிலும் இங்கு திருவிழா கொண்டாடப்படுகிறது.

## மேற்கோள்கள்

## வெளி இணைப்புகள்
* கோவிலின் இணையதளம் 

பகுப்பு:கொல்லம் மாவட்டத்திலுள்ள ஐயப்பன் கோயில்கள்
ஐக்கிய அமெரிக்காவில் பிரெஞ்சு மொழி

ஐக்கிய அமெரிக்காவில் குறிப்பிடத்தக்க அளவினர் பிரெஞ்சு மொழி பேசுபவராக உள்ளனர். அண்மைய கணக்கெடுப்பின்படி, 1.6 மில்லியன் மக்கள் பிரெஞ்சு மொழியை வீட்டில் பேசுகின்றனர். அமெரிக்காவில் அதிகம் பேசப்படும் மொழிகளில் சில ஆங்கிலம், எசுப்பானியம், சீனம், பிரெஞ்சு ஆகியன. அமெரிக்காவில், லூசியானா, நியூவ்இங்கிலாந்து, மிசௌரி ஆகியன பிரெஞ்சு பேசுபவர்கள் அதிகம் வாழும் பகுதிகள். இங்கு பேசப்படும் பிரெஞ்சு மொழியின் வட்டார வழக்குகள் வேறுபாட்டைக் கொண்டிருக்கின்றன. தற்போது லூசியானா, மெய்ன், நியூஹாம்ப்ஷையர், வெர்மோண்ட் பகுதிகளில் பிரெஞ்சு அதிகம் பேசப்படும் இரண்டாவது மொழியாக உள்ளது.

## பிரெஞ்சு வம்சாவழியினர்

13 மில்லியனுக்கும் அதிகமானோர் தாங்கள் பிரெஞ்சு வம்சாவழியினர் எனக் கூறியுள்ளனர். இவர்களில் பிரெஞ்சு பேசும் நாட்டிலிருந்து வந்தவர்களின் எண்ணிக்கை 9,412,000. இவர்களில் 1,979,951 மக்கள் வீட்டில் பிரெஞ்சு பேசுகின்றனர். இவர்கள் பிரான்சு, கெபெக், பெல்ஜியம், ஐத்தி, செனெகல் மற்றும் பிற நாடுகளில் இருந்து குடியேறியவர்கள் எனக் கூறியுள்ளனர்.

## பிரெஞ்சு மொழியில் ஊடகத்துறை
அமெரிக்காவின் பல்வேறு மாகாணங்களில் பிரெஞ்சு மொழி செய்தித்தாள்கள் வெளியாகின்றன, மியாமி, நியூ யேர்சி, லூசியானா பகுதிகளில், முழுநேர பிரெஞ்சு வானொலி நிலையங்கள் உள்ளன.

## பிரெஞ்சு மொழியில் கல்வி
அமெரிக்காவில் பல மாகாணங்களில் உள்ள பள்ளிகளில் பிரெஞ்சு மொழி கற்பிக்கப்படுகிறது. உலகம் முழுவதும் ஆங்கிலம் பேசுபவர்கள் அதிகம் கற்கும் மொழி பிரெஞ்சு மொழி. ஆனால், அதிக அளவிலான எசுப்பானியர்களின் குடியேற்றத்தாலும், தென்னமெரிக்காவில் எசுப்பானிய மொழியின் செல்வாக்காலும், எசுப்பானியமே அதிகம் கற்கின்றனர். இருப்பினும், அமெரிக்காவில் எசுப்பானியத்திற்கு அடுத்ததாகக் கற்கப்படுவது பிரெஞ்சு மொழியே ஆகும். பிரெஞ்சு மொழியில் பட்டப்படிப்புகளும் வழங்கப்படுகின்றன என்பதும் குறிப்பிடத்தக்கது.
அண்டை நாடான கனடாவில் கனேடிய பிரெஞ்சு கற்றுத் தரப்பட்டாலும், அமெரிக்காவில் பிரான்சில் பேசப்படும் பொது பிரெஞ்சு மொழியைக் கற்பிக்கின்றனர். அண்மைக் கணக்கெடுப்பின்படி 216, 419 மாணவர்கள் பிரெஞ்சு மொழியைக் கற்றனர்.

## பிரெஞ்சு மொழி ஊர்ப் பெயர்கள்

## மேலும் பார்க்கவும்
* ஐக்கிய அமெரிக்காவில் எசுப்பானிய மொழி
* கனடாவில் பிரெஞ்சு மொழி
* உக்ரைனில் உருசிய மொழி
* பிரெஞ்சு இலக்கணம்

## வெளியிணைப்புகள்

* லூசியானாவில் பிரெஞ்சு மொழி வளர்ச்சிக் கழகம் (பிரெஞ்சில்)
* அமெரிக்காவில் ஆங்கிலம் கற்பதற்கான வழிகாட்டி (பிரெஞ்சில்)

பகுப்பு:மொழிகளின் வரலாறுகள்
பகுப்பு:ஐக்கிய அமெரிக்க வரலாறு
பகுப்பு:பிரெஞ்சு மொழி
கார்த்திகா அடைக்கலம்

**கார்த்திகா அடைக்கலம்** தமிழ்த் திரைப்பட நடிகையாவார். ராமன் தேடிய சீதை, தூத்துக்குடி ஆகிய திரைப்படங்களில் நடித்ததால் பிரபலமானார்.

## திரைப்படங்கள்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:1991 பிறப்புகள்
தூத்துக்குடி (திரைப்படம்)

***தூத்துக்குடி,*** தமிழ்நாட்டின் தூத்துக்குடியில் எடுக்கப்பெற்ற தமிழ்த் திரைப்படம் ஆகும்.

## இசை
பிரவீண் மணி பின்னணி இசையமைத்திருக்கிறார்..

## மேற்கோள்கள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஐசுவரியா (நடிகை)

**ஐசுவரியா,** தமிழ், தெலுங்கு, மலையாளத் திரைப்பட நடிகையாவார். பிரபல தென்னிந்திய நடிகையான லட்சுமியின் மகள்.

## வாழ்க்கைக் குறிப்பு
சாந்தா மீனா என்ற பெயரில் பிறந்து, பின்னர் தன் பெயரை ஐசுவரியா என மாற்றிக் கொண்டார். தற்போது திருமணம் செய்து கொண்டார்.

## திரைப்படங்கள்
* *[[உச்சிதனை முகர்ந்தால்]]* (2012)
* *தேனி மாவட்டம்* (2012)
* *மனுச மிருகம்* (2011)
* *புரிதி* (2010)
* *அகசமந்தா* (2009)
* *அபியும் நானும்* (2008)
* *ஆமிர்* (2008)
* *சபரி* (2007)
* *வேல்* (2007)
* *ஆறு*(2005)

## தொலைக்காட்சித் தொடர்கள்
* *தென்றல்* (2011–2012)
* *பாரிசாதம்* (2008–தற்போது வரை)
* *மாமா மாப்பிள" (2010–தற்போதுவரை)
* *அழகு''(2017-2020)

## வெளியிணைப்புகள்
* 

## மேற்கோள்கள்


பகுப்பு:மலையாளத் திரைப்பட நடிகைகள்
பகுப்பு:1970 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:சென்னை நடிகைகள்
பகுப்பு:1971 பிறப்புகள்
பகுப்பு:கன்னடத் திரைப்பட நடிகைகள்
எட்டி விருது

**எட்டி** என்பது சங்ககால விருதுகளில் ஒன்று. சிறந்த உள்நாட்டு வணிகனுக்கு அரசனால் இது வழங்கப்பட்டது. **எட்டிய** நிலங்களில் உள்ள பொருள்களைப் பிறருக்குக் **கிட்டும்படி** செய்பவன் எட்டி. இந்த எட்டி என்னும் சொல் இக்காலத்தில் **செட்டி** என மருவி வழங்குகிறது. 

தொல்காப்பியம் இதனைச் சுட்டுகிறது. உயர்திணைச் சொல் எல்லா வழியும் இயல்பாகப் புணரும். அவற்றுள் ‘இ’ எழுத்தில் முடியும் சொல் வருமொழி ஒற்று மிக்கும் வரும். 

இதற்கு உரையாசிரியர் இளம்பூரணர் எட்டிப்பூ, எட்டிப்புரவு என எடுத்துக்காட்டுத் தருகிறார். யாழிசையில் சிறந்து விளங்கும் பாணனுக்குப் பொன்னால் செய்யப்பட்ட தாமரைப்பூ வழங்கப்பட்டது போல சுறந்த வணிகனுக்குப் பொன்னால் செய்த எட்டிப்பூ வழங்கி அரசன் சிறப்பித்தான் எனத் தெரிகிறது. 
*எட்டிப்பூ – எட்டி விருது பெற்றவனுக்கு வழங்கப்பட்ட பூ
*எட்டிப்புறவு – எட்டி விருது பெற்றவனுக்கு இறையிலியாக வழங்கப்பட்ட நிலம்
காவிதிப்பூ, காவிதிப்புறவு என்பன காவிதி விருது பெற்ற உழவனுக்கு வழங்கப்பட்டவை. இவற்றை இங்கு ஒப்புநோக்கிக் கொள்வது நன்று.

தருமதத்தன் என்னும் வணிகன் எட்டி விருது பெற்றதை மணிமேகலை காப்பியம் குறிப்பிடுகிறது.

* **காண்க** - பண்டைய தமிழர் விருதுகள்
## அடிக்குறிப்பு

பகுப்பு:தமிழர் வாழ்வியல்
பகுப்பு:சங்ககால விருதுகள்
எட்டி சாயலன்

எட்டி சாயலன் கதை சிலப்பதிகாரத்தில் சொல்லப்படுகிறது.  காவுந்தி ஐயை இந்தக் கதையைச் சொல்கிறார். கண்ணகியை மாதரியிடம் அடைக்கலப் படுத்துமுன் தவத்தோர் தரும் அடைக்கலப் பொருளின் பெருமையைக் கூறுவதற்காக இந்தக் கதையைச் சொல்கிறார். 

காவிரிப்பூம்பட்டினத்தில் சமணத் துறவி சாரணர்க்குக் கல்கோயில் (சிலாதலம்) ஒன்று இருந்தது. அதன் தலைவர் சாரணரிடம் சாவக நோன்பிகள் அறம் கேட்பது வழக்கம். ஒருநாள் அறம் கேட்டுக்கொண்டிருந்தபோது தேவகுமரன் ஒருவன் தோன்றினான். அவன் மேனியைச் சுற்றி ஒளி வீசிக்கொண்டிருந்தது. அவனது கைகள் மட்டும் குரங்குக் கைகளாக இருந்தன.  இவன் யார் என்று சாவகர்கள் சாரணரிடம் கேட்டனர். அவர் சொன்னார். 

எட்டி சாயலன் என்பவர் ஒரு சமணத் துறவி. அவர் மனைவி பட்டினி நோன்பிகளுக்கு உணவளித்துவந்தாள். ஒருநாள் நோன்பிகள் உண்ணும்போது உதிர்ந்த உணவை அங்கு வந்த குரங்கு ஒன்று உண்டு மகிழ்ந்தது. கண்ட எட்டி சாயலன் அந்தக் குரங்கையும் மகவாகப் பேணுமாறு அறம் வளர்த்த தன் மனையோளிடம் கூறினார். அதுமுதல் அவளும் தன் அற உணவில் ஒரு பகுதியை அந்தக் குரங்குக்கு அளித்துப் பேணிவந்தாள். அந்தக் குரங்கு அவள் உணவை உண்டு உயிர் வாழ்ந்து இறந்தது. 

மத்திம நாட்டு வாரணம் என்னும் ஊரில் வாழ்ந்த உத்தர கௌத்தன் என்பவனுக்கு அந்தக் குரங்கு மகனாகப் பிறந்தது. அந்தக் குரங்குமகன் 32 அண்டுகள் தானம் பல செய்து விண்ணுலகு எய்தினான். அவன்தான் இங்கு முற்பிறவிக் கைகளுடன் தோன்றுகிறான் என்று கற்கோயில் சாரணர் சாவக நோன்பிகளுக்கு விளக்கினார்.
## அடிக்குறிப்பு

பகுப்பு:சிலப்பதிகாரக் கதைமாந்தர்கள்
அரவிந்து ஆகாசு

**அரவிந்து ஆகாசு,** தமிழ்த் திரைப்பட நடிகரும் தொலைக்காட்சித் தொடர் நடிகரும் ஆவார். இவர் மலையாளத் திரைப்படங்களிலும் நடித்துள்ளார்.

## தொழில்
இவர் முதலில் கிருஷ்ணதாசி, கல்கி ஆகிய தொலைக்காட்சித் தொடர்களில் நடித்தார். பின்னர் கிடைத்த திரைப்பட வாய்ப்புகளினால், உன்னாலே உன்னாலே, காதல் சாம்ராச்சியம், சென்னை 600028, உனக்கும் எனக்கும் ஆகிய திரைப்படங்களில் நடித்தார்.
இவர் சில தமிழ்த் திரைப்படங்களில் நடனப்பயிற்சியும் அளித்துள்ளார்.

## திரைப்படங்கள்

## உசாத்துணைகள்

## வெளியிணைப்புகள்
*

பகுப்பு:1976 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:மலையாளத் திரைப்பட நடிகர்கள்
பகுப்பு:தமிழ்த் தொலைக்காட்சி நடிகர்கள்
சாஸ்தாம்கோட்டை ஏரி

**சாஸ்தாம்கோட்டை ஏரி**, இதை **ஈரநிலம்** என்றும் குறிப்பிடுவதுண்டு.இதுவே கேரள மாநிலத்தில் உள்ள மிகப் பெரிய நன்னீர் ஏரி ஆகும். சாஸ்தாம்கோட்டை தரும சாஸ்தா கோவில் இந்த ஏரிக்கரையில் அமைந்துள்ளது.கொல்லம் மாவட்டத்தில் சுமார் 5 லட்சம் மக்களுக்கு தேவையான குடிநீர் இந்த ஏரியில் இருந்து கிடைக்கிறது. மேலும் இந்த ஏரியில் மீன்வளமும் மிகுதியாக உள்ளது.

## அமைவு
அஷ்டமுடி ஏரியின் வடக்கே உள்ள கொல்லம் நகரத்தில் இருந்து சுமார் 25 கி.மீ., மற்றும் திருவனந்தபுரம் விமான நிலையத்தில் இருந்து சுமார் 105 கி.மீ. தொலைவில் அமைந்துள்ளது சாஸ்தாம்கோட்டை ஏரி.இந்த ஏரியின் மிக அருகில் உள்ள பட்டினம் கருநாகப்பள்ளி சுமார் 8 கி.மீ. தொலைவில் உள்ளது. மேற்கு கல்லடா பகுதியில் இருந்து சாஸ்தாம்கோட்டை வரையில் இந்த ஏரி வழியாக படகு சேவை உள்ளது.

சாஸ்தாம்கோட்டை ஏரியில் மிகுதியாக காணப்படும் காவாபோரஸ் (cavaborus) வகை லார்வாக்கள் நீரில் உள்ள நுண்ணுயிரிகளை உண்பதால் ஏரி நீர் சுத்தமாக இருப்பதாக கண்டறியப்பட்டுள்ளது

## நிலப் பண்பியல்

சாஸ்தாம்கோட்டை ஏரியின் தெற்கே கல்லடா நதியின் படுகையில் நெல் வயல்கள் உள்ளன, பிற அனைத்து பக்கங்களிலும் செங்குத்தான குன்றுகளும் பள்ளத்தாக்குகளும் தான். ஏரியின் தெற்கு மற்றும் தென்மேற்கு பகுதிகளில் சிறிய அளவிலான நீர்தேக்கங்கள் உள்ளன. ஏரியின் அதிகபட்ச பகுதிகள் விவசாயத்திற்காகப் பயன்படுத்தப்பட்டு விட்டதால் ஏரியின் தற்போதைய பரப்பளவு 375 ஹெக்டேர் மட்டும் தான்.

## நீர்வளம்

இந்த ஏரிக்கு உபநதிகள் ஏதும் இல்லாவிட்டாலும் ஏரியின் அடிப்பாகத்தில் உள்ள நீரூற்றுகள் ஆண்டு முழுவதும் நீர் மட்டத்தை நிலையாக நிறுத்த உதவுகிறது. பருவமழைக்காலத்தின் இறுதியில் இந்த ஏரியின் நீர் மட்டம் அதிகபட்ச உயரத்தை எட்டுகிறது. நிலத்தடி நீர் சுமார் 3.89 மீ. ஆழத்தில் இருந்து கிடைக்கிறது.

## பாதுகாப்பு மற்றும் மேலாண்மை

சாஸ்தாம்கோட்டை ஏரியின் பாதுகாப்பு மேலாண்மையைக் கருத்தில் கொண்டு கேரள அரசு கடந்த 1999-ஆம் ஆண்டு பாதுகாப்பு மற்றும் மேலாண்மை செயல் திட்டம் (MAP) அமல்படுத்தியுள்ளது.

## படக்காட்சியகம்

Image:Keralaback (69).JPG|ஏரி
Image:Keralaback (15).jpg|ஏரிக்கரையில் உள்ள ஒரு கிராமம்
Image:Common Teal I IMG 9745.jpg |இந்திய ஏரிகளில் காணப்படும் டீல் இன வாத்து
Image:Keralaback (73).JPG|ஏரியில் வாழும் டீல் வாத்துகள்


## மேற்கோள்கள்

பகுப்பு:கொல்லத்திலுள்ள ஏரிகள்
பகுப்பு:கொல்லம் மாவட்டத்திலுள்ள சுற்றுலாத் தலங்கள்
இந்திய தேசியத் திரைப்பட வளர்ச்சிக் கழகம்

**இந்திய தேசியத் திரைப்பட வளர்ச்சிக் கழகம்** (ஆங்கிலம்:National Film Development Corporation of India (NFDC).) இது ஒரு அகில இந்திய அரசு சார்ந்த இந்தியத் திரைப்படம் தயாரிப்பு நிறுவனம் ஆகும். மும்பையைத் தலைமையிடமாகக் கொண்டு 1975 ஆம் ஆண்டு நிறுவப்பட்டது. இது இந்தியாவின் மிகச் சிறந்த திரைப்படத்தை ஊக்குவிக்கும் நோக்கத்தில் இந்திய அரசால் நிறுவப்பட்ட நிறுவனமாகும்.

## வரலாறு
இந்த நிறுவனம் 1975ஆம் ஆண்டில் நிறுவப்பட்டது. கடந்த பல்லாண்டுகளில் இந்தியத் தேசியத் திரைப்பட வளர்ச்சிக் கழகம் இந்தியத் திரைப்படத்துறையின் வளர்ச்சிக்காக பல்வகை சேவைகளை வழங்கி வருகிறது; குறிப்பாக 1970களில் இந்தியாவில் நிலவிய மாறுபட்ட புத்தலை திரைப்படங்களுக்கு   ஊக்குவிக்கும் வண்ணம் நிதி உதவி மற்றும் பல வசதிகளை ஏற்படுத்திக் கொடுத்தது. இந்த நிறுவனமும் இதற்கு முன்னர் இருந்த திரைப்பட நிதிக் கழகமும் 300 திரைப்படங்களுக்கும் மேலாக நிதி உதவி வழங்கியும் தயாரித்தும் உள்ளன. இந்திய மொழிகளில் தயாரிக்கப்பட்ட இந்தத் திரைப்படங்கள் தேசிய அளவிலும் பன்னாட்டு அளவிலும் பல விருதுகளைப் பெற்றுள்ளன.   அண்மையில் காசுமீரியில் எடுக்கப்பட்ட மூன்றாவதுத் திரைப்படமான  *Bub* ('தந்தை') இந்நிறுவனத்தின் உதவியுடன் தயாரிக்கப்பட்டதாகும்.

இந்தியத் தேசியத் திரைப்பட வளர்ச்சிக் கழகத்தின் தற்போதையத் தலைவராக ரமேஷ் சிப்பி உள்ளார்; இதற்கு முன்னதாக  ஓம் பூரி இருந்தார்.

1983இல் எட்டு அகாதமி விருதுகள் பெற்ற  *[[காந்தி (திரைப்படம்)|காந்தி]]*யின் தயாரிப்பில் இந்தியத் தேசியத் திரைப்பட வளர்ச்சிக் கழகமும் முக்கியப் பங்காற்றி உள்ளது.

## தயாரித்த திரைப்படங்கள்

இந்தியாவின் பல்வேறு மொழி, கலாசார அடிப்படையில் இது வரையில் இந்த நிறுவனம் முன்னூறுக்கும் அதிகமான திரைப்படங்கள் எடுக்கப்பட்டுள்ளது. அவற்றில் சில மிகப் பெரிய விவாதங்களையும் தேசிய விருதுகளையும் பெற்றிருக்கின்றன.

அவற்றில் சில அட்டவணையில்:-

## ஆதாரங்கள்


## வெளியிணைப்பு
* இந்திய தேசியத் திரைப்பட வளர்ச்சிக் கழகத் திரைப்படங்கள்
* இணையதள திரைப்பட தரவுத் தளத்தில் இந்திய தேசியத் திரைப்பட வளர்ச்சிக் கழகம்

பகுப்பு:இந்திய அரசுத்துறை நிறுவனங்கள்
பகுப்பு:திரைப்பட விநியோகஸ்தர்கள்
பகுப்பு:மும்பையில் உள்ள திரைப்படத் தயாரிப்பு நிறுவனங்கள்
பகுப்பு:இந்தியத் திரைப்படத் தயாரிப்பு நிறுவனங்கள்
பகுப்பு:இந்திய அரசு
வாழைப்பூ

**வாழைப்பூ** என்பது வாழையின் பூவை குறிக்கும். இதனை **வாழை மொட்டு** என்றும் அழைப்பதுண்டு. இவ்வாழைப்பூ உணவு சமைக்க  காய்கறியாகப் பயன்படுத்தப்படுகிறது. குழம்பு, அடை, வடை, சூப் போன்று பல்வேறு வகையான உணவுகள் வாழைப்பூவைக் கொண்டு செய்யப்படுகின்றன.

## படிமக் காட்சியகம்

படிமம்:Banana fruits and inflorescence.jpg|வாழைமரத்தில் தொங்கும் வாழைப்பூ|வாழைமரத்தில் தொங்கும் வாழைப்பூ
படிமம்:Banana-male-flower.jpg|வாழைப்பூவின் உட்பகுதி| வாழைப்பூவின் உட்பகுதி
File:Bananajf.jpg|*கிலாவின் நா புசோ ங் சாகிங்*, பிலிப்பைன்சு நகரத்தில் உள்ள வாழைப்பூவால் செய்யப்பட்ட உணவு
File:Thanin market banana flowers and leaves.jpg | விற்பனைக்காக வைக்கப்பட்டிருக்கும் வாழைப்பூ


## குறிப்புகளும் மேற்கோள்களும்

பகுப்பு:தாவரவியல் தொடர்பான குறுங்கட்டுரைகள்
பகுப்பு:காய்கறிகள்
பகுப்பு:வாழை
மஞ்சள் திருமுழுக்கு

:::*இந்தக் கட்டுரை *' மஞ்சள் திருமுழுக்கு** பற்றியது. பிற மஞ்சள் நீராட்டு பயன்பாட்டுக்கு, [[மஞ்சள் நீராட்டு]] என்பதைப் பார்க்கவும்.''

**மஞ்சள் திருமுழுக்கு** அல்லது **மஞ்சள் அபிஷேகம்''' என்று அழைக்கப்படும் இச்செயல், இந்து சமயத்தில் கடவுளின் உருவச்சிலை அல்லது கடவுள் சார்ந்த் பொருட்களின் மீது மஞ்சள் நீர் ஊற்றி திருமுழுக்கு (அபிஷேகம்) செய்வதைக் குறிக்கிறது. இச்செயல் பக்தியின் வெளிப்பாடாகக் கருதப்படுகிறது. கடவுள் உருவச்சிலை அல்லது பொருட்களின் மீது குடம் குடமாய் (அதிக அளவில்) மஞ்சள் நீர் ஊற்றி வழிபாடு நடைபெறும்.

மஞ்சள் மட்டுமின்றி, திருநீறு, சந்தனம், பால், இளநீர் உள்ளிட்ட பொருட்களைக் கொண்டும் இத்திருமுழுக்கு செய்யப்படுகிறது. பொதுவாக அலங்காரம் செய்யும் முன்பு இவ்வகையான திருமுழுக்கு நடைபெற்றாலும், குடமுழுக்கின் போது இது சிறப்பாகக் கருதப்படுகிறது.

## உசாத்துணை

பகுப்பு:இந்து சமய வழிபாடுகள்
மஞ்சள் நீராடல்

:::*இந்தக் கட்டுரை *'மஞ்சள் நீராடல்** பற்றியது. பிற மஞ்சள் நீராட்டு பயன்பாட்டுக்கு, [[மஞ்சள் நீராட்டு]] என்பதைப் பார்க்கவும்.''

**மஞ்சள் நீராடல்''', இந்து சமயத்தில் கடவுளுக்கு வேண்டிக்கொண்ட பக்தர்கள் அவ்வேண்டுதலை நிறைவேற்ற விரதம் இருப்பர். விரதம் முடிந்து வேண்டுதலை நிறைவேற்றத் தொடங்கும்போது அவர்களது நெருங்கிய உறவினர் அல்லது நண்பர்கள் அவர்கள் மீது வேப்பிலை கலந்த மஞ்சள் நீரால் நீராட்டுவர். 

எடுத்துக்காட்டாக, காவடி எடுத்தல், பாற்குடம் எடுத்தல், அலகு குத்துதல், பூ மிதித்தல், பூச்சட்டி எடுத்தல் போன்றவை பக்தர்கள் முக்கியமாக வேண்டிக்கொள்ளும் செயல்பாடுகள் ஆகும். இந்நிகழ்வுகள் தொடங்கும் போது அவற்றைச் செய்யும் பக்தர்களுக்கு மஞ்சள் நீராட்டு நடைபெறும்.

## குறிப்புகளும் மேற்கோள்களும்


## வெளி இணைப்புகள்

பகுப்பு:இந்து சமய வழிபாடுகள்
சிறுக்குளம்

**சிறுகுளம்** (ஆங்கிலம் :Sirukulam) இது இந்தியாவின்  தமிழ்நாடு  மாநிலம் விருதுநகர் மாவட்டம்,  சாத்தூர் வட்டம்,  சாத்தூர் ஊராட்சி ஒன்றியத்தில் அமைந்துள்ள  ஊர். 

இவ்வூரில் இருந்து மூன்று கிலோ மீட்டர் தொலைவில் புகழ்மிக்க இருக்கன்குடி மாரியம்மன் கோயில் உள்ளது. இவ்வூர் மக்களின் முதன்மைத் தொழில் வேளாண்மை ஆகும்.இவ்வூரில் பெரிய கண்மாய், சின்ன கண்மாய் , வண்ணாங்கிணறு போன்ற நீர் பிடிப்புப்பகுதிகள் உள்ளன. சிறுகுளம், மேலச்சிறுகுளம், மம்சாபுரம், அப்பனேரி என்ற நான்கு சிற்றூர்களை உள்ளடக்கியது சிறுகுளம் ஊராட்சி. ஒரு ஊராட்சி ஒன்றிய நடுநிலைப்பள்ளி சிறுகுளம் கிராமத்தில் உள்ளது. மேலச்சிறுகுளத்தில் ஒரு ஆரம்பப்பள்ளியும் மம்சாபுரத்தில் ஒரு ஆரம்பப்பள்ளியும் உள்ளது. கண்மாயை முக்கிய நீராதரமாக கருதி நெல் பயிரிட்டு வந்த மக்கள் தற்போது கால்வாயில் நீர்வரத்து குறைந்தபடியால் புன்செய் பயிர்களையும் சில சமயங்களில் பயிரிடாமலும் கிடப்பில் போட்டு வைக்கிறார்கள். கண்மாய்களுக்கான நீர் கோல்வார்பட்டி அணையிலிருந்து பெறப்படுகிறது. கோல்வார்பட்டி அணைக்கு நீராதாரம் வத்திராயிருப்பு அணையிலிருந்து வருகிறது. இது மேற்குத் தொடர்ச்சி மலைகளை நம்பியிருப்பது குறிப்பிடத்தக்கது.

## வரலாறு
சிறுகுளம் என்பது முதலில் ஆலங்குளம் என்ற பெயருடன் இருந்ததாகவும். பெரிய கண்மாயின் படித்துறைப்பகுதியில் ஒரு கல்வெட்டு இருந்ததாக சொல்லப்படுகிறது. அது தற்போது எங்கு போனது என்ற விவரம் தெரியவில்லை. 1960களில் பல ஊர்க்கட்டுப்பாடுகள் கடுமையாக இருந்ததாக சொல்லப்படுகிறது. மது அருந்திவிட்டு ஊருக்குள் யாரும் வரக்கூடாது. அப்படி வந்தால் அபராதம் விதிக்கப்பட்டிருக்கிறது. அதனால் மது அருந்தியவர்கள் வெளியூர்களில் அல்லது ஊருக்கு வெளியே உறங்கிவிட்டு காலையில் ஊருக்குள் காலடி எடுத்து வைப்பார்கள் என்று சொல்லப்படுகிறது. இங்கு பல பருத்தி வணிகர்கள் இருந்தார்கள் அவர்கள் வெளியூர்களுக்கு சென்று பருத்தி கொள்முதல் செய்து சாத்தூர் நகரத்திற்கு விற்பனைக்கு கொண்டு செல்வார்கள். இன்றும் அது வழக்கத்தில் உள்ளது. இங்கு பானை வனையும் குயவர்கள் தங்கள் தொழிலை 1960 - 1985 மிக சிறப்பாக செய்திருக்கிறார்கள். சங்க கட்டிடம் அமைத்து ஒற்றுமையுடன் பானைகளை செய்து சுற்றுவட்டார ஊர்களுக்கு சென்று விற்றிருக்கிறார்கள்.
இருக்கன்குடி ஆடித்திருவிழா சமயத்தில் பானை செயபவர்களின் வீடுகளில் இரவெல்லாம் பானை தட்டும் சத்தம் கேட்கும் என்று அங்குள்ள பெரியவர்கள் சொல்கிறார்கள். காலப்போக்கில் பிளாஸ்டிக் மற்றும் உலோக பாத்திரங்களின் வரவால் பானை வனைதல் மங்கி போனதால் மக்கள் கட்டிடவேலைகளுக்கும் காட்டு வேலைகளுக்கும் செல்லதொடங்கினர். தற்போதும் ஒன்றிரண்டு குயவர்கள் பானை செய்துகொண்டிக்கிறார்கள். 
யாதவ சமூகத்தை சேர்ந்த மக்கள் பழங்காலம் தொட்டு ஆட்டுக்கிடைகளை பாதுகாத்து பேணி அதிலிருந்து தங்கள் பொருளாதாரத்தேவைகளை பூர்த்தி செய்துகொண்டிருந்திருக்கிறார்கள். இன்று சில குடும்பங்களை தவிர மற்றவர்கள் பிறதொழில்களில் ஈடுபடுகிறார்கள். இதை தவிர மருத்துவர் சமூகத்தினரும்,வண்ணார் சமூகத்தினரும் தங்கள் தங்கள் தொழில்களை செய்து, ஊரில் எந்த உயர்வு தாழ்வு பேதமின்றி வாழ்ந்து வந்திருக்கிறார்கள்.

## மேற்கோள்கள்

## வெளியிணைப்புகள்
* விக்கிமேப்பியாவில் சிறுக்குளம்அமைவிடம்

பகுப்பு:விருதுநகர் மாவட்டத்திலுள்ள கிராமங்கள்